open-index/open-wikipedia-markdown huggingface dataset:
फ़ाउस्ट (गेटे)

अंगूठाकार
**फ़ाउस्ट** (Faust) जर्मनी के महान कवि योहान वुल्फगांग फान गेटे द्वारा रचित दुखान्त नाटक है। यह दो अंकों में है। इसे जर्मन साहित्य की महान कृति माना जाता है। यह गेटे की सर्वश्रेष्ठ कृति है। जर्मनी में मंचित होने पर इसे देखने वाल की संख्या सर्वाधिक है। गेटे ने इसके प्रथम अंक का आरम्भिक संस्करण सन् १८०६ में पूरा किया था और दूसरा भाग १९३२ में। इसी वर्ष उसकी मृत्यु भी हुई।

## बाहरी कड़ियाँ
* फ़ाउस्ट हिंदी काव्यानुवाद (अरविंद कुमार)
* हम फाउस्ट क्यों पढ़ें ?
*  (German)
*  (German)
*  (1912 English translation by Bayard Taylorl)
* Faust, Part 1 and 2 English translation from Project Gutenberg in a modern design
* Faust full text in German and English side-by-side (translations: Priest, Brooks and Coleridge)
* ''Faust'' available at Internet Archive, scanned illustrated books
* Faust, Part II available at digbib.org (German)
* Faust, Pt. 1 available at Google Books (1867 English translation by John Wynniatt Grant)
* Faust, Pt. 1 available at Google Books (1908 English translation by Abraham Hayward with illustrations by Willy Pogany)
* Notes, explanation, and commentary on the work In English, with excerpts from the German translated into English


श्रेणी:जर्मन साहित्य
राष्ट्रीय अंटार्कटिक एवं समुद्री अनुसंधान केंद्र

**राष्ट्रीय अंटार्कटिक एवं समुद्री अनुसंधान केंद्र** (National Centre for Antarctic & Ocean Research / एनसीएओआर) भारतीय ध्रुवीय (आर्कटिक, अंटार्कटिक और दक्षिणी महासागर) कार्यक्रम को समन्वित करने और लागू करने वाली केंद्रीय एजेंसी है। भारत में यह एकमात्र ऐसा संस्थान है जिसके पास ध्रुवीय प्रदेशों से हिमखंड के संग्रहण और प्रसंस्करण की क्षमता है। अब तक भारत सफलतापूर्वक अंटार्कटिका के लिए 30 वैज्ञानिक अभियानों और आर्कटिक तथा दक्षिणी महासागर प्रत्येक के लिए पांच अभियानों को प्रारंभ कर चुका है। एनसीएओआर की स्थापना २५ मई, १९९८ में डॉ॰ प्रेम चंद पाण्डेय के निदेशक पद पर बने रहते हुए हुई थी जबकि पूर्व में इसे अंटार्कटिक अध्ययन केंद्र के नाम से जाना जाता था जिसकी नीव डॉ॰ प्रेम चंद पाण्डेय की नियुक्ति के साथ १२ मई, १९९७ पडी और इस प्रकार इसका अस्तित्व १२ मई, १९९७ से माना जा सकता है। 

वर्ष 2010-11 में, एनसीएओआर ने दक्षिण ध्रुव के लिए सर्वप्रथम भारतीय अभियान की शुरुआत की। अंटार्कटिका में 'मैत्री' के अलावा भारत के पास अब आर्कटिक में अनुसंधान बेस 'हिमाद्रि' है। पूर्वी अंटार्कटिका में नवीन अनुसंधान बेस 'भारती' के निर्माण का प्रथम चरण पूरा हो चुका है और संभावना है कि 2012-13 में स्टेशन को अधिकृत कर दिया जाएगा। बर्फ तोड़ने वाले एक नए ध्रुवीय अनुसंधान पोत के अधिग्रहण की प्रक्रिया उन्नत चरण में है।

## अनुसंधान कार्यक्रम
अनुसंधान कार्यक्रम में हिमखंड़ अधययन, सुदूर संवेदन, ध्रुवीय झील अधययन, जलवायु परिवर्तन अधययन, दक्षिणी महासागर प्रक्रियाओं, विशेष आर्थिक क्षेत्र सर्वेक्षण, वैध महाद्वीपीय चट्टानों का मानचित्रण, पर्यावरण प्रभाव आकलन और सूक्ष्मजैविक जैव विविधता तथा भूजैविक रसायनशास्त्र शामिल हैं। यह संस्थान राष्ट्रीय अंटार्कटिक आंकड़ा केन्द्र, पृथ्वी स्टेशन- मैत्री के साथ उपग्रह सम्पर्क, अंटार्कटिक प्रकाशनों के लिए अंकीय भंडार, हिमखंड प्रसंस्करण और भंडार परिसर, समुद्र विज्ञान अनुसंधान पोत 'सागर कन्या', प्रयोगशाला और पुस्तकालय की सुविधा प्रदान करता है। विभिन्न गतिविधियों के लिए यह मुख्य वैज्ञानिक उपकरणों को प्रदान करता है। ये मौलिक विश्लेषक, आयन क्रोमोटोग्राफ, जैल प्रलेखन प्रणाली, स्कैनिंग इलेक्ट्रॉन सूक्ष्मदर्शी, कुल जैविक कार्बन विश्लेषक, पोलीमरेज़ चेन रिएक्शन प्रणाली, परमाणु अवशोषण स्पेक्ट्रोफोटोमीटर, स्थिर आइसोटोप अनुपात मास स्पेक्ट्रोमीटर, उच्च प्रदर्शन तरल क्रोमैटोग्राफी और उपपादन युग्गमित प्लाज्मा मास स्पेक्ट्रोमीटर हैं। वायुमंडलीय एवं महासागरीय अध्ययन और अनुसंधान प्रक्रिया का राष्ट्रीय स्तर पर विकास और प्रोत्सहन हेतु यह केंद्र इलाहाबाद स्थित इलाहाबाद विश्वविद्यालय के केदारेश्वर(के.) बनर्जी वायुमंडलीय एवम महासागर अध्ययन केंद्र को 2000 से प्रारम्भ कर अनुसंधान परियोजना अन्तर्गत प्रारंभिक अवस्था से लेकर 2009 में स्थाई शिक्षकों की नियुक्ति के साथ इलाहाबाद विश्विद्यालय का पूर्णतः स्थाई केंद्र हो जाने तक इसका लगभग पूर्ण सहयोग किया और वर्तमान में भी केदारेश्वर(के.) बनर्जी वायुमंडलीय एवम महासागर अध्ययन केंद्र के कुछ आचार्य व्यक्तिगत तौर पर अनुसंधान परियोजना आवंटन प्रक्रिया अन्तर्गत राष्ट्रीय अंटार्कटिक एवं समुद्री अनुसंधान केंद्र के अनुसंधान परियोजना को मूर्त रूप दे रहे हैं।

## बाहरी कडियाँ
* आधिकारिक जालघर (अंग्रेजी में)
* एनसीएओआर: ध्रुवीय प्रदेशों के लिए भारतीय प्रवेशद्वार

## सन्दर्भ

श्रेणी:भारत में अनुसंधान संस्थाएँ
श्रेणी:भारत और अंटार्कटिका
श्रेणी:भारतीय अंटार्कटिक कार्यक्रम
ट्रक्टेटुस लॉजिको-फिलोसोफिक्स

**ट्रक्टेटुस लॉजिको-फिलोसोफिक्स** (Tractatus Logico-Philosophicus) लुडविग विट्गेंश्टाइन की महान दार्शनिक कृति है। पुस्तक का नाम लैटिन भाषा में है जिसका अर्थ है - 'तार्किक-दार्शनिक प्रबन्ध' (Logical-Philosophical Treatise)। यह एक महत्वाकांक्षी परियोजना थी जिसका लक्ष्य भाषा और वास्तविकता के अन्तः संबन्ध का पता लगाना तथा विज्ञान की सीमा को परिभाषित करना था। यह बीसवीं शती की सबसे महत्वपूर्ण कृतियों में गिनी जाती है।

विट्गेंस्टीन ने यह प्रबन्ध उस समय लिखा जब वह प्रथम विश्वयुद्ध का सैनिक एवं युद्धबंदी था। यह सर्वप्रथम सन १९२१ में जर्मन भाषा "Logisch-Philosophische Abhandlung" नाम से प्रकाशित हुई। यह प्रबन्ध विएना मण्डल (विएना सर्कल) के 'लॉजिकल पॉजिटिविस्ट्स' के बीच मुख्य रूप से लोकप्रिय थी। 

## बाहरी कड़ियाँ
* ट्रैक्‍टेटस लॉजिको-फिलोसफिकस
;अन्तरजाल पर अंग्रेजी संस्करण
* Umass.edu, (Contains German, and Ogden and Pears & McGuinness translations Side-by-Side-by-Side)
* KFS.org (Ogden translation)
* Gutenberg.org (Ogden translation)
* TractatusLogico-Phlosophicus (As a hierarchically nested document)
* Filepedia.org (Full Text. PDF version)
* Philosurfical.open.ac.uk Research software tool aimed at facilitating the study of *Tractatus*. The text is available in German and in both English translations (Ogden & Pears-McGuinness)
* Graphical tabs-centered version of ''Tractatus Logico-Philosophicus'' (based on Pears & McGuinness translation)
* Audiobook version of ''Tractatus Logico-Philosophicus'' (Ogden translation)
* Tree-like version of ''Tractatus Logico-Philosophicus'' (Ogden translation)

;अन्तरजाल पर जर्मन संस्करण
* Tractatus-Online.appspot.com
* Hochholzer.info
* Tractatus.Net
* KFS.org (Ogden translation (incomplete)
* Philosurfical.open.ac.uk

श्रेणी:1921 books
श्रेणी:समसामयिक दर्शन
श्रेणी:दार्शनिक तर्कशास्त्र
श्रेणी:दार्शनिक पुस्तक
श्रेणी:भाषा साहित्य का दर्शन
कैथरीन (फ्रांस की महारानी)

300px|right|thumb| फ्रांस की महारानी कैथरीन 
**कैथरीन** (Catherine de' Medici) मूलत: इटालियन थी, जिसकी बचपन में माता-पिता के मर जाने के कारण शिक्षा दीक्षा एक मठ में हुई थी। राजनीतिक कारणों से 14 वर्ष की अवस्था में ही 1533 ई0 में उसका विवाह आर्लियन के डयूक से हुआ जो पीछे हेनरी द्वितीय के नाम से शासक हुए। जब दस बरस तक उसे कोई संतान नहीं हुई तो राजदरबार में तलाक की चर्चा होने लगी थी पर शीघ्र ही संतानवती होने पर बात दब गई। 1552 ई0 में जब हेनरी को मेत्स के युद्ध में जाना पड़ा तो सीमित अधिकारों के साथ वह राज की अभिभाविका बनाई गई और वह अपने बेटे फ्रैंसिस द्वितीय के शासक होने के बाद भी अभिभाविका बनी रही। 1560 में फ्रैंसिस की मृत्यु हो जाने पर अपने द्वितीय पुत्र चार्ल्स नवम की ऊनवयस्कता की अवधि में वह उसकी संरक्षिका (रीजेंट) रहीं और धर्मयुद्ध के बीस बरसों के बीच उसने अपना प्रभुत्व बनाए रखा आरंभ में उसने कैथोलिक और प्रोटेस्टेंटों के बीच हो रहे संघर्ष में अपने को तटस्थ बनाए रखने की चेष्टा की। पर स्वाभाव से कैथोलिक होने तथा शक्तिलिप्सा के कारण उसने प्रोटेस्टेंटों के शक्तिशाली होने से रोकने का प्रयास किया किंतु उन्हें अपने दाँवपेंच को बनाए रखने के लिये कुचला भी नहीं। किंतु उसकी कतरव्योंत की यह नीति सफल न हो सकी और एक के बादएक गृह-युद्ध होते गए। चार्ल्स की मृत्यु के पश्चात्‌ उसका प्रभाव घटता गया। 5 जनवरी 1589 को उसकी मृत्यु हुई। 

## बाहरी कड़ियाँ

* Portraits of Catherine de' Medici (in French).
* ''Memoirs of Marguerite de Valois'' Full text at Gutenberg. Retrieved 27 मार्च 2007.

श्रेणी:फ़्रांस का इतिहास
श्रेणी:फ्रांस के शासक
फरफुरल

**फरफुरल**, एक कार्बनिक यौगिक है जिसे विभिन्न प्रकार के कृषि उपोत्पादों जैसे कि मकई के बालों, जई, गेहूं के चोकर और लकड़ी के बुरादे आदि से प्राप्त किया जाता है। फरफुरल शब्द लतीनी शब्द *फरफुर* , से आता है जिसका अर्थ भुसी या चोकर होता है।

फरफुरल एक ऐरोमैटिक एल्डिहाइड है, जिसके छल्ले की संरचना दाएं हाथ पर दी गयी है। इसका रासायनिक सूत्र, OC4H3CHO है। यह एक रंगहीन तैलीय द्रव पर हवा के संपर्क में आने पर शीघ्रता से पीले रंग का हो जाता है, इसकी गंध बादाम के समान है।
## इतिहास
फरफुरल का प्रथम पृथ्क्कीकरण 1832 में जर्मन रसायनज्ञ जोहान वोल्फगैंग डोबेराइनर ने किया था, जिन्होने इसका एक छोटा सा नमूना फ़ोर्मिक अम्ल के संश्लेषण के दौरान एक उपोत्पाद के रूप में प्राप्त किया था। उस समय, फ़ोर्मिक अम्ल मृत चींटियों की आसवन प्रक्रिया द्वारा प्राप्त किया जाता था और बहुत संभव है कि, डोबेराइनर द्वारा संश्लेषित नमूनों में चींटियों के शरीर में कुछ पादप अंश रह गये हों। 1840 में, स्कॉटलैंड के रसायनज्ञ जॉन स्टेनहाउस ने पाया कि इस रसायन को विभिन्न कृषि उत्पादों जैसे कि मक्का, जई, चोकर और लकड़ी के बुरादे आदि का तनु सल्फ्यूरिक अम्ल के साथ हुई आसवन प्रक्रिया द्वारा भी प्राप्त किया जा सकता है और इसके लिए आनुभविक सूत्र (C5H4O2) निर्धारित किया। 1901 में, जर्मन रसायनज्ञ कार्ल हैरीस ने फरफुरल की संरचना का पता लगाया। 

सिर्फ इत्र उद्योग में कुछ छुटपुट उपयोग को छोड़कर, फरफुरल 1922 तक एक अपेक्षाकृत अज्ञात रसायन बना रहा। 1922 में क्वेकर ओट्स कंपनी ने जई के छिलकों से बड़े पैमाने पर इसका उत्पादन शुरू किया। आज भी फरफुरल का उत्पादन कृषि उपोत्पादों जैसे कि गन्ने की खोई, मकई के बाल व छिलकों आदि से ही किया जाता है।
 
## गुण
फरफुरल के भौतिक गुण साथ वाली तालिका में दिये गये हैं। फरफुरल अधिकतर ध्रुवीय कार्बनिक विलायकों में तुरंत घुल जाता है, लेकिन जल और एल्केनों में इसकी घुलनशीलता आंशिक ही होती है। 

रासायनिक, रूप से फरफुरल की सभी रासायनिक क्रियायें अन्य एल्डिहाइड और अन्य ऐरोमैटिक यौगिकों के समान होती हैं। जब इसे 250° सी से ऊपर के तापमान पर गर्म किया जाता है तो यह फुरान और कार्बन मोनोऑक्साइड में विखंडित होता है, कभी कभी विस्फोट के साथ भी। जब इसे अम्ल की उपस्थिति में गर्म किया जाता है तो यह अपरिवर्तनीय ठोस थर्मोसेटिंग राल में बदल जाता है।

## सन्दर्भ

श्रेणी:कार्बनिक यौगिक
फ़िर वही रात (1980 फ़िल्म)

***फ़िर वही रात*** 1980 में एन.एन.सिप्पी निर्मित डैनी डेंज़ोंग्पा निर्देशित हिन्दी भाषा की फ़िल्म है| डैनी द्वारा निर्देशित यह एक मात्र फ़िल्म है| इस भयभीत व सनसनी फ़िल्म के प्रमुख कलाकार किम व राजेश खन्ना, एक मनोवैज्ञानिक पात्र, तथा अरुणा ईरानी, ललिता पवार, जगदीप, डैनी डेंज़ोंग्पा, ए के हंगल, सुरेश ओबेरॉय, शशिकला, मुकरी व शुभा खोटे सहायक कलाकार है|

## संक्षेप
## चरित्र
## मुख्य कलाकार
* राजेश खन्ना &mdash; डॉ॰ विजय, मनोवैज्ञानिक
* किम &mdash; आशा
* अरुणा ईरानी &mdash; शोभा
* जगदीप &mdash; कृपाचन्द रेश्वानी
* डैनी डेंज़ोंग्पा &mdash; अशोक
* ए के हंगल &mdash; विश्वनाथ
* ललिता पवार &mdash; छात्रावास संरक्षक
* शशिकला &mdash; आंटी
* सुरेश ओबेरॉय &mdash; पुलिस इंस्पेक्टर
* भगवान &mdash; गेंडामल
* ललिता कुमारी &mdash; कृद्ध रोगी
* ओम शिवपुरी
* तमन्ना
* मनमौजी
* मुकरी
* मोहन चोटी
* राजदीप
* शुभा खोटे
* सुंदर

## दल
* *निर्देशन* &mdash; डैनी डेंज़ोंग्पा
* *निर्माण* &mdash; एन.एन. सिप्पी
* *संगीत निर्देशन* &mdash; राहुल देव बर्मन
* *गीत* &mdash; मजरुह सुल्तानपुरी
* *पार्श्वगायन* &mdash; आशा भोसले, किशोर कुमार, लता मंगेशकर, मोहम्मद रफ़ी, सुषमा श्रेष्ठा

## संगीत
सभी गीत मजरुह सुल्तानपुरी ने लिखे तथा संगीत राहुल देव बर्मन ने दिया है|

## रोचक तथ्य
## परिणाम
### बौक्स ऑफिस
### समीक्षाएँ
## नामांकन और पुरस्कार
## सन्दर्भ

## बाहरी कड़ियाँ
* 

श्रेणी:बॉलीवुड
श्रेणी:1980 में बनी हिन्दी फ़िल्म
श्रेणी:भारतीय फ़िल्में
श्रेणी:हिन्दी फ़िल्में
शशिकला

**शशिकला** निम्नलिखित में से किसी एक के लिए प्रयुक्त हो सकता है:
*वीके शशिकला (जन्म 1957), भारतीय व्यवसायी महिला राजनेता बनीं
*शशि कला (अभिनेत्री) (जन्म 1965), भारतीय फिल्म अभिनेत्री
*शशिकला पुष्पा (जन्म 1976), भारतीय राजनीतिज्ञ
राष्‍ट्रीय समुद्र प्रौद्योगिकी संस्‍थान

**राष्‍ट्रीय समुद्र प्रौद्योगिकी संस्‍थान** (National Institute of Ocean Technology / रासप्रौस) भारत सरकार के पृथ्‍वी विज्ञान मंत्रालय के तकनीकी स्‍कन्‍ध के रूप में विद्यमान है। यह संस्‍थान समुद्र के संसाधनों की फसल काटने से संबंधित तकनीकी विकासात्‍मक गतिविधियां संचालित करने के काम में लगा हुआ है। 

इस संस्थान के लक्ष्यक्षेत्र हैं - ऊर्जा व समुद्र जल से शुद्ध जल संगृहित करना, गहन सागर प्रौद्योगिकी, तटीय व पर्यावरणात्‍मक इन्‍जीनियरिंग, समुद्री ध्‍वनिकी, द्वीपों के लिए समुद्री विज्ञान व प्रौद्योगिकी और समुद्र परिवेक्षण प्रणाली आदि। इनके अलावा रासप्रौस के जलपोत प्रबंधन कक्ष दो तटीय अनुसन्‍धानात्‍मक जलपोतों का एक उत्‍फुल्‍लक टेन्‍डर व अनुसन्‍धानात्‍मक जलपोत और प्राद्योगिकी प्रदर्शनात्‍मक जलपोत का सन्‍धारण कर रहा है और उनके द्वारा, गृहाधीन कार्यक्रम अनुसन्‍धान संगठन व विश्‍व विद्यालयों को सेवाएं प्रदान कर रहा है। 

## बाहरी कड़ियाँ
* '''राष्‍ट्रीय समुद्र प्रौद्योगिकी संस्‍थान''' का जालघर
* National Institute of Ocean Technology
* NIOT Research Vessels
* Department of Ocean Development
* भारत बनाएगा समुद्र की गहराई में जाने वाला यान, दुनिया देखती रह जाएगी

श्रेणी:भारत में विज्ञान एवं प्रौद्योगिकी
श्रेणी:भारत में अनुसंधान संस्थाएँ
पृथ्‍वी प्रणाली वि‍ज्ञान संगठन

भारत में पृथ्‍वी के वि‍भि‍न्‍न घटकों के बीच मजबूत संबंधों, उदाहरणार्थ वातावरण, महासागर, साइरो‑स्‍फीयर और जि‍यो‑स्‍फीयर, के महत्‍व को स्‍वीकार करते हुए पृथ्‍वी वि‍ज्ञान मंत्रालय को 2006 में गठि‍त कि‍या गया था। इसके तुरंत बाद वर्ष 2007 में एक वास्‍तवि‍क संगठन अस्‍ति‍त्‍व में आया। यह था - **पृथ्‍वी प्रणाली वि‍ज्ञान संगठन** (Earth System Sciences Organisation / ESSO / एस्‍सो) जो मंत्रालय का प्रशासनि‍क अंग था। 

इसके अंतर्गत भू वि‍ज्ञानों की तीन प्रमुख शाखाएं हैं – 

(1) महासागर वि‍ज्ञान एवं प्रौद्योगि‍की, 

(2) वातावरण वि‍ज्ञान एवं प्रौद्योगि‍की और 

(3) भू वि‍ज्ञान एवं प्रौद्योगि‍की। 

इस प्रयास का एकमात्र उद्देश्‍य था पृथ्‍वी की प्रक्रि‍याओं संबंधी वि‍भि‍न्‍न पक्षों पर आमूल वि‍चार करना ताकि‍ पृथ्‍वी प्रणाली की वि‍भि‍न्‍नताओं को समझा जा सके और मौसम, जलवायु तथा जोखि‍मों की भवि‍ष्‍यवाणी में सुधार कि‍या जा सके।

## कार्य
इसका प्रमुख कार्य मौसम, जलवायु और जोखि‍म की भवि‍ष्‍यवाणी का वि‍कास और सुधार था ताकि‍ सामाजि‍क, आर्थि‍क और पर्यावरणीय फायदा मि‍ल सके। इसके अलावा जलवायु परि‍वर्तन, जलवायु कार्यों और एकीकृत हि‍मालयी मौसम वि‍ज्ञान संबंधी पक्षों का अध्‍ययन करना भी इसकी परि‍धि‍ में था। एस्‍सो का एक दायि‍त्‍व यह भी है कि‍ वह समाज के सामाजि‍क‑आर्थि‍क लाभ के लि‍ए सामुद्रि‍क संसाधनों की खोज उसके दोहन का भी कार्य करे। इसके लि‍ए सामुद्रि‍क पर्यावरण के क्षेत्र में होने वाले वि‍कासों को मद्देनजर रखते हुए कार्य करना है।

## इन्हें भी देखें
*पृथ्वी प्रणाली विज्ञान

## बाहरी कड़ियाँ
* पृथ्‍वी प्रणाली वि‍ज्ञान संगठन

श्रेणी:भारत में अनुसंधान संस्थाएँ
रामपुर, उत्तर प्रदेश

**रामपुर** (Rampur) भारत के उत्तर प्रदेश राज्य के रामपुर ज़िले में स्थित एक नगर है। यह ज़िले का मुख्यालय भी है।

## विवरण
रामपुर को नवाबों का शहर कहते हैं।मुरादाबाद एवं बरेली के बीच में पड़ता है। रामपुर नगर उपर्युक्त ज़िले का प्रशासनिक केंद्र है तथा कोसी के बाएँ किनारे पर स्थित है। रामपुर नगर में उत्तरी रेलवे का स्टेशन भी है। रामपुर का चाकू उद्योग प्रसिद्ध है। चीनी, वस्त्र तथा चीनी मिट्टी के बरतन के उद्योग भी नगर में हैं। रामपुर नगर में अरबी भाषा का एक महाविद्यालय है। रामपुर क़िला, रामपुर रज़ा पुस्तकालय और कोठी ख़ास बाग़ रामपुर के प्रमुख पर्यटन स्थलों में से है। रामपुर जगह का कुल क्षेत्रफल 2367 वर्ग किलोमीटर है। रामपुर शहर की स्थापना नवाब फैजुल्लाह खान ने की थी। उन्होंने 1774-1794 तक यहाँ शासन किया। रामपुर इस्लामी दर्शन का महत्वपुर्ण केन्द्र है| 1986 में रवि प्रकाश ने "रामपुर के रत्न "पुस्तक लिखी जिसमें स्वतंत्रता संग्राम ,साहित्य और समाज से जुड़ी हुई 14 महान विभूतियों का इंटरव्यू लेकर उनका जीवन परिचय लिखा गया है।

## इन्हें भी देखें
* रामपुर ज़िला

## सन्दर्भ

श्रेणी:उत्तर प्रदेश के नगर
श्रेणी:रामपुर ज़िला
श्रेणी:रामपुर ज़िले के नगर
*
देवनागरी अंक

देवनागरी लिपि में गिनती के लिए दस अंकों वाली दशमलव आधारित गणना पद्धति का प्रयोग किया जाता है। ये दस अंक भारतीय अंकों के अंतर्राष्ट्रीय रूप के समानांतर प्रचलित हैं। देवनागरी लिपि का प्रयोग करने वाली विभिन्न भाषाओं में ये अंक आम तौर पर प्रयुक्त होते हैं। प्राचीन काल से ही प्रयुक्त इन अंकों को १९वीं सदी के उत्तरार्ध में आधिकारीक दर्जा दिलाने की कोशिश शुरु हुई। भारतीय संविधान ने अनुच्छेद ३५१ में देवनागरी लिपि में लिखी हिन्दी को तो संघ की राजभाषा घोषित कर दिया किंतु अंक अंतर्राष्ट्रीय ही रखा। १९५४ में तत्कालीन राष्ट्रपति राजेंद्र प्रसाद ने अपने संविधान प्रदत्त अधिकार का प्रयोग करते हुए देवनागरी अंक के प्रयोग का अध्यादेश जारी किया। तब से देवनागरी लिपि अंतर्राष्ट्रीय एवं देवनागरी अंकों के साथ भी लिखी जाने लगी।

## भारत की आधुनिक लिपियों/भाषाओं के अंक

## सन्दर्भ

## इन्हें भी देखें
*संस्कृत की गिनती
*हिन्दी की गिनती
*भारतीय अंक प्रणाली
*भारतीय अंक

श्रेणी:देवनागरी
राजस्थान की महत्वपूर्ण कला-संस्कृति इकाइयां

**[[राजस्थान]]** की महत्वपूर्ण कला-संस्कृति इकाइयां इस प्रकार है-

## इकाइयों की सूची
*राजस्थानी भाषा साहित्य एवं संस्कृति अकादमी, बीकानेर — 25 जनवरी 1983
*राजस्थान हिन्दी ग्रन्थ अकादमी, जयपुर — 15 जुलाई 1969
*राजस्थान संस्कृत अकादमी, जयपुर — 1981
*अरबी फारसी शोध संस्थान, टोंक दिसम्बर — 1978
*राजस्थान सिन्धी अकादमी, जयपुर — 1979
*विद्या भवन संस्थान, उदयपुर — 1931
*राजस्थान साहित्य अकादमी, उदयपुर — 28 जनवरी 1958
*राजस्थान अभिलेखागार, बीकानेर — 1955
*रुपायन संस्थान, बोरुंदा (जोधपुर) — 1960
*रवीन्द्र रंगमंच, जयपुर — 15 अगस्त 1963 
*जयपुर कथक केन्द्र, जयपुर — 1978
*राजस्थान संगीत नाटक अकादमी, जोधपुर
*पुरातत्व एवं संग्रहालय विभाग, जयपुर
*राजस्थान स्कूल ऑफ आर्ट्स, जयपुर — 1866
*राजस्थान ललित कला अकादमी, जयपुर — 1957
*राजस्थान प्राच्यविद्या प्रतिष्ठान, जोधपुर — 1950
*जवाहर कला केंद्र, जयपुर — 8 अप्रैल 1993
*राजस्थान उर्दू अकादमी, जयपुर — 1 सितम्बर 1976

## इन्हें भी देखें
* राजस्थानी संस्कृति
* राजस्थानी साहित्य
* राजस्थानी भाषा
* राजस्थानी साहित्य
* राजस्थान के दुर्गों की सूची
* राजस्थान के पहाड़ी दुर्ग
* राजस्थान की चित्रकला

श्रेणी:राजस्थान
स्थानिक मान

**[[स्थानिक]] मान पद्धति** (place-value notation) या **स्थिति-चिह्न** (Positional notation) संख्याओं को निरूपित करने की वह प्रणाली जिसमें किसी संकेत (अंक) का मान इस बात पर निर्भर करता है कि संख्या में उस अंक का स्थान कहाँ है। उदाहरण के लिये ३२५ (तीन सौ पचीस) में ५ का स्थानीय मान पांच है किन्तु ५२३ में ५ का स्थानीय मान 'पाँच सौ' है। इस तरह संख्याओं के निरूपण की यह पद्धति रोमन अंक पद्धति आदि अन्य निरूपण पद्धतियों से भिन्न है। स्थानीय मान पर आधारित संख्या निरूपण से बहुत सी अंकगणितीय संक्रियाएँ बहुत सरलता से की जाने लगीं और इस कारण यह पद्धति शीघ्र ही पूरे संसार में अपना ली गयी। 

आजकल स्थानीय मान पर आधारित बहुत सी पद्धतियाँ प्रचलित हैं जिनमें दस आधार वाली हिन्दू अंक पद्धति सबसे पुरानी और सर्वाधिक प्रयुक्त पद्धति है। इसके अतिरिक्त द्विआधारी संख्या पद्धति (बाइनरी नम्बर सिस्टम), अष्टाधारी संख्या पद्धति (ऑक्टल नम्बर सिस्टम) तथा षोडशाधारी संख्या पद्धति (हेक्साडेसिमल नम्बर सिस्टम) भी प्रयुक्त होते हैं (मुख्यत: संगणकीय गणित में)।

स्थानीय मान पद्धति में दशमलव बिन्दु का प्रयोग करके भिन्नात्मक संख्याओं (fractions) को भी निरूपित करने की क्षमता रखती है। अर्थात यह पद्धति सभी वास्तविक संख्याओं को निरूपित करने की क्षमता रखती है।

## 257304संख्या का निरूपण एवं मान
किसी भी पूर्णांक संख्या *x* को स्थानिक मान पद्धति में एक बहुपद के रूप में निम्नलिखित प्रकार से अभिव्यक्त किया जा सकता है-
:x= \sum_{i=0}^k x_i a^i = x_k a^k + \ldots + x_2 a^2 + x_1 a^1 + x_0 a^0,
जहाँ a कोई प्राकृतिक संख्या (जैसे, १०) है। इसको 'आधार' कहते हैं। 

उपरोक्त बहुपद के गुणांक x_i 'आधार' से छोटे प्राकृतिक संख्याएँ हैं। a-आधारी संख्या-निरूपण में उपरोक्त संख्या x को निम्नलिखित प्रकार से लिखा जायेगा।

:x_k\ldots x_2x_1x_0.

; उदाहरण
: 505 = 5 \cdot 10^2 + 0 \cdot 10^1 + 5 \cdot 10^0

## सन्दर्भ

## बाहरी कड़ियाँ
* The Development of Hindu Arabic and Traditional Chinese Arithmetics
* Online Converter for Different Numeral Systems (Base 2-36, जावास्क्रिप्ट, GPL)
* Implementation of Base Conversion at cut-the-knot
* Learn to count other bases on your fingers

श्रेणी:आधारभूत अंकगणित
श्रेणी:गणितीय निरूपण
*
मध्यकालीन इस्लामी विज्ञान को भारतीय योगदान

मध्यकाल में इस्लाम के प्रसार के साथ इस्लामी ज्ञान-विज्ञान के विविध क्षेत्रों का जो प्रसार हुआ उसमें भारत के विद्वानों, गणितज्ञों, वैज्ञानिकों, चिकित्सकों, खगोलविदों, दार्शनिकों का बहुत बड़ा हाथ है। सातवीं से तेरहवीं शती के बीच फारस एवं अरब के मुसलमानों ने भारतीय ज्ञानराशि को तरह-तरह से आत्मसात किया। कुछ भारतीय ग्रंथों के अनुवाद हुए, कुछ भारतीय विद्वान इस्लाम के शिक्षा और ज्ञान के केन्द्रों में बुलाकर नियुक्त किये गये।

## सन्दर्भ

## बाहरी कड़ियाँ
* भारत का वैज्ञानिक चिन्तन
* प्राचीन भारत के शास्त्र

श्रेणी:भारतीय विज्ञान एवं प्रौद्योगिकी का इतिहास
श्रेणी:सभ्यता
समुद्रीय मानचित्र

**समुद्रीय मानचित्र** (naval chart) वह मानचित्र है, जो विशेषतया नाविकों के उपयोग के लिए तैयार किया जाता है। यह समुद्रतल के स्वरूप एवं उसकी विषमताओं को अभिव्यक्त करता है और नाविकों के लिए अधिकतम उपयोगी सूचना देता है। यह नाविकों को सागर और महासागर में नौचालन एवं एक बंदरगाह से दूसरे बंदरगाह तक जल पर यात्रा करने में सहायता करता है। इसकी सहायता से नाविकों को जहाज की भूमि से सापेक्ष स्थिति, स्टियरिंग की दिशा, जलयात्रा की दूरी और संकटक्षेत्र का ज्ञान होता है।

मानचित्र में जलक्षेत्र छोटे छोटे अंकों से अंकित रहता है। ये अंक, जो फ़ैदम अथवा फुट, अथवा दोनों में किसी विशेष स्थिति में औसत ज्वार भाटा के जल की गहराई को अभिव्यक्त करते हैं। स्थल का सर्वेक्षण कितनी ही सावधानी से क्यों न किया गया हो, परंतु यदि चार्ट में गहराई की माप न दिखाई जाए, तो चार्ट व्यर्थ रहता है। समुद्र की गहराई गहराई-मापी-डोर, तार अथवा ध्वानिक विधि से ज्ञात की जाती है। गहराई की माप को ज्ञात करने में प्रतिध्वनिक विधि का अनुप्रयोग निरंतर बढ़ता जा रहा है। इस विधि में पोतजल से एक विद्युत्‌ आवेग संचारित किया जाता है, जो समुद्रतल पर आघात कर प्रतिध्वनिक के रूप में परावर्तित होता है और जलफोन (hydrophone) से प्राप्त कर लिया जाता है। यदि समयांतर को ठीक प्रकार से माप लिया जाए, जल में ध्वनिवेग की जानकारी की सहायता से समुद्र की गहराई का मापन किया जा सकता है।

अक्षांश के प्रेक्षण के लिए अंगीकृत विधियों में से एक, कृत्रिम क्षितिज में सेक्सटैंट द्वारा प्रेक्षित नक्षत्रों का परियाम्योत्तर (circum meridian) उन्नतांश ज्ञात करना है। कालमापी (chronometer) त्रुटि प्राप्त करने के लिए सेक्सटैट और कृत्रिम क्षितिज द्वारा सूर्य अथवा नक्षत्रों की समान ऊँचाई का उपयोग करते हैं। असर्वेक्षित, अथवा सर्वेक्षित, क्षेत्रों के चार्ट को प्राय: बारीक रेखा में खींचते हैं, जिसको केवल देखने मात्र से अनुभवी नाविक समझ जाते हैं कि सावधानी की आवश्यकता है।

समुद्रीय तथा सामान्य चार्ट जलसर्वेक्षण विभाग द्वारा संकलित किए जाते और खींचे जाते हैं तथा प्रकाशन के समय शुद्धता का ध्यान रखते हैं।

600px|center|thumb|एक समुद्रीय मानचित्र

## बाहरी कड़ियाँ

* Online version of ''Chart No.1'' with "Symbols, Abbreviations and Terms" used in nautical charts
* Nautical Charts - chapter from the online edition of Nathaniel Bowditch's *American Practical Navigator*
* [Nautical chart of the Eastern Approaches to the [Solent]]
* Portolan Chart of Gabriel de Vallseca, 1439
* Guides to Nautical Chart Symbols
* Nautical chart of New York Harbor
* Nautical chart symbols for aids to navigation

श्रेणी:मानचित्र
श्रेणी:नौचालन
लोकविभाग

**लोकविभाग** विश्वरचना सम्बंधी एक जैन ग्रंथ है। इसकी रचना सर्वनन्दि नामक दिगम्बर साधु ने मूलतः प्राकृत भाषा में की थी जो अब अप्राप्य है। किन्तु बाद में सिंहसूरि ने इसका संस्कृत रूपान्तर किया जो उपलब्ध है। इस ग्रंथ में शून्य और दाशमिक स्थानीय मान पद्धति का उल्लेख है जो विश्व में सर्वप्रथम इसी ग्रंथ में मिलता है।

इस ग्रन्थ में उल्लेख है कि इसकी रचना ३८० शकाब्द में हुई थी (४५८ ई)।

## शून्य तथा दशमलव पद्धति

इस ग्रन्थ में **13107200000** को निम्नलिखित प्रकार से अभिव्यक्त किया गया है-

: ***पंचभ्यः खलु शून्येभ्यः परं द्वे सप्त च अम्बरं एकं त्रीणि च रूपं च***

: इसका अर्थ है, पाँच शून्य, उसके बाद दो और सात, आकाश, एक और तीन और रूप , (बाएँ से दाएँ)

: यहाँ,  अम्बर = शून्य, रूप = एक

## सन्दर्भ

## इन्हें भी देखें
* शून्य
* दशमलव पद्धति

## बाहरी कड़ियाँ
* लोकविभाग (हिन्दी अर्थ सहित) (भारत का अंकीय पुस्तकालय)

श्रेणी:जैन ग्रंथ
श्रेणी:आगम
गौतम सिद्ध

**गौतम सिद्ध** (चीनी भाषा: 瞿曇悉達; पिन्यिन: Qútán Xīdá) चीन के भारतवंशी अनुवादक, खगोलविद और ज्योतिषी थे। वे ८वीं सदी में तांग राजवंश से थे। शीआन में 1977 में खुले एक मकबरे में मिली जानकारी के अनुसार उनका जन्म चंगान में हुआ था, और उनका परिवार मूल रूप से भारत में था, जो कि तांग राजवंश की नींव रखने से पहले भी चीन में मौजूद था। उनका परिवार भारतीय मूल का था जो गौतम सिद्ध के कई पीढ़ी पहले चीन में बस गया था। उन्होने नवग्रह पंचांग का चीनी भाषा में अनुवाद किया। सन ७१८ में उन्होने चीन को शून्य (〇)  समेत भारतीय संख्या प्रणाली से परिचित कराया जिसने उस देश के लोगों को गिनने की छड़ियों (counting rods) से मुक्ति मिली।

## आगे की पढ़ाई

*    
*     

## संदर्भ



श्रेणी:भारत-चीन संबंध
श्रेणी:चीनी खगोलविद
श्रेणी:भारतीय खगोलविद
राजस्थान संस्कृत अकादमी

**राजस्थान संस्कृत अकादमी**, राजस्थान सरकार द्वारा संस्कृत साहित्य के उन्नयन और विकास के लिए 1981 में गठित स्वायत्तशासी अकादमी है। इसका मुख्यालय जयपुर में है।

## सन्दर्भ

श्रेणी:राजस्थान के राजकीय विभाग
श्रेणी:जयपुर के संस्थान
श्रेणी:भारत में संस्कृत
अष्टाधारी

**अष्टाधारी** संख्या पद्धति यह एक ऐसी प्रणाली है जिसका आधार आठ है और 0 से 7 तक की संख्याओं का उपयोग किया जाता है। यह बाइनरी संख्याओं, दशमलव संख्याओं और हेक्साडेसिमल संख्याओं के अलावा संख्या प्रणालियों के वर्गीकरणों में से एक है। अष्टक चिन्ह का उपयोग उन संख्याओं को दर्शाने के लिए किया जाता है जिनका आधार 8 होता है।

यह (ऑक्टल न्युमरल सिस्टम) संख्याओं के निरूपण की एक स्थानीय मान पद्धति है। इसका मूलांक (रैडिक्स) **8** (आठ) है।
अतः अष्टाधारी संख्या 112 = दाशमिक संख्या 74 .

[112]8 = 1×8² + 1×8¹ + 2×8⁰

=  1×64 + 1×8 + 2×1

=  64+8+2

= 74         (74)10  दाशमिक प्रणाली में

## बाहरी कड़ियाँ
* Online Converter for Decimal/Octal Numerals (जावास्क्रिप्ट, GPL)
* Octomatics is a numeral system enabling simple visual calculation in octal.

श्रेणी:संगणक अंकगणित
श्रेणी:स्थानिक संख्या प्रणालियाँ
ययाति तारामंडल

thumb|220px|ययाति (पर्सियस) तारामंडल
thumb|220px|अलग़ोल (बेटा परसई) तारे की चमक तब घटती है जब मुख्य तारे के आगे एक कम रोशन साथी तारा आ जाता है
**ययाति** या **पर्सियस** (अंग्रेज़ी: Perseus) तारामंडल खगोलीय गोले के उत्तरी भाग में दिखने वाला एक तारामंडल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें से एक है और अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में भी यह शामिल है। ययाति तारामंडल में अलग़ोल (बायर नाम: β Per) नाम का मशहूर परिवर्ती तारा स्थित है। वार्षिक पर्सिड उल्कापिंडों की बौछार भी आकाश के इसी क्षेत्र में होती है।

## तारे
ययाति तारामंडल में छह मुख्य तारे हैं, हालांकि वैसे इसमें 65 तारों को बायर नाम दिए जा चुके हैं। इनमें से छह के इर्द-गिर्द ग़ैर-सौरीय ग्रह परिक्रमा करते हुए पाए गए हैं। इस तारामंडल के मुख्य तारे और अन्य वास्तुएँ इस प्रकार हैं -
* **[[अल्फ़ा परसई तारा|अल्फ़ा परसई]]** (α Persei) - पृथ्वी से लगभग 590 प्रकाश-वर्ष दूर स्थित एक पीले-सफ़ेद रंग का महादानव तारा है। इसे मिर्फ़क और अल-जनिब के नाम से भी जाना जाता है। इसके श्रेणी F5Ib है।
* **[[मायावती तारा|मायावती या बेटा परसई]]** (β Persei) - यह पृथ्वी से 93 प्रकाश-वर्ष दूर स्थित एक परिवर्ती तारा है जो अपनी चमक वैसे तो 2.1 मैग्नीट्यूड पर रखता है और पर हर 2 दिन, 20 घंटे और 49 मिनट बाद उसे कम करके 3.4 मैग्नीट्यूड कर लेता है। यह वास्तव में तीन तारों का मंडल है। इसकी चमक तब कम होती है जब सब से बड़े मुख्य तारे के आगे उस से कम रौशनी वाला एक साथी तारा आ जाता है। इसके मुख्य तारे की श्रेणी B8V है।
* **ऍम34** (M34) नाम का खुला तारागुच्छ जो पृथ्वी से 1,400 प्रकाश-वर्ष दूर लगभग 100 तारों का गुच्छा है।
* **ऍन॰जी॰सी॰ 1260** (NGC 1260) - एक सर्पिल (स्पाइरल) आकाशगंगा जिसमें ऍस॰ ऍन॰ 2006जी॰वाई॰ (SN 2006gy) नामक महानोवा (सुपरनोवा) है जो पूरे ब्रह्माण्ड में देखी गई दूसरी सब से रोशन वस्तु है।
* **पर्सियस आणविक बादल** (Perseus Molecular Cloud) - एक आणविक बादल जिसमें बहुत कम संख्या में तारे बन रहे हैं।

## इन्हें भी देखें
* अल्फ़ा परसई तारा
* तारामंडल

## सन्दर्भ

*
श्रेणी:तारामंडल
श्रेणी:हिन्दी विकि डीवीडी परियोजना
फ्लिप-फ्लॉप

right|thumb|250px|एक आर-एस द्विमानित्र (फ्लिप-फ्लॉप) का परिपथ ; यह परिपथ दो 'नॉर' अथवा 'नैंड' द्वारों (गेटों) को जोड़कर बनाया गया है। लाल का अर्थ तर्कसंगत (लॉजिकल) '''1''' है और काला का अर्थ तर्कसंगत '''0''' 
एलेक्ट्रॉनिकी में **द्विमानित्र** (फ्लिप-फ्लॉप) एक अंकीय (डिजिटल) परिपथ है जिसका निर्गम (आउटपुट) दो स्थाई अवस्थाओं में से किसी एक में बना रहता है (जब तक उसे बदलने के लिये निवेश (इनपुट) में कुछ न किया जाय)। इसे 'लैच' (latch) भी कहते हैं। इस परिपथ में एक या एक से अधिक निवेश होते हैं जिन पर संकेत का उचित परिवर्तन करके निर्गम के अवस्‍था (स्टेट) को बदला जा सकता है। इसके एक एक या दो निर्गम होते हैं। 

द्विमानित्र कई प्रकार के होते हैं और आंकिक एलेक्ट्रॉनिकी की मूलभूत निर्माण-ईकाई हैं। ये आंकड़ा भंडारण के अवयव (अर्थात 'मेमोरी') तैयार करने के लिये प्रयुक्त होते हैं। ये 'अनुक्रमिक तर्क' (sequential logic) की श्रेणी में आते हैं। इनका उपयोग स्‍पंदों (पल्सों) को गिनने (काउन्टर) के लिये तथा अलग-अलग समय पर पहुंचने वाले निवेश संकेतों को समकालिक बनाने (synchronizing) के लिये किया जाता है।

## इतिहास
प्रथम द्विमानित्र (फ्लिप-फ्लॉप) परिपथ का आविष्कार सन १९१८ में हुआ था जो निर्वात नली का उपयोग करके बनाया गया था। उस समय उसका नाम 'एक्लीज-जॉर्डन ट्रिगर परिपथ' (Eccles–Jordan trigger circuit) था। बाद में ट्रांजिस्टर से द्विमानित्र बने और आजकल एकीकृत परिपथ के रूप में उपलब्ध हैं।

## प्रकार
* **सेट-रिसेट लैच** या **एस-आर लैच** (बिना गेट वाले 'सरल' लैच तथा गेटेड एस-आर द्विमानित्र)
* **डी** द्विमानित्र
* **टी** द्विमानित्र
* **जेके** द्विमानित्र

### टी फ्लिप-फ्लॉप
right|thumb|T फ्लिप-फ्लॉप का प्रतीक
:Q_{next} = T \oplus Q = T\overline{Q} + \overline{T}Q  

Q* → Q के बाद की अवस्था

### सिंक्रोनस RS फ्लिप-फ्लॉप
thumb|225px|SR फ्लिप-फ्लॉप का समय-आरेख

thumb|225px|S-R फ्लिप-फ्लॉप की रचना

### J-K फ्लिप-फ्लाप
thumb|225px|J-K फ्लिप-फ्लॉप का समय-आरेख
right|thumb|जे-के फ्लिप-फ्लॉप

### D (Data) फ्लिप-फ्लॉप
right|thumb|डी फ्लिप-फ्लॉप

## प्रमुख द्विमानित्र (फ्लिप-फ्लॉप) की अवस्था-परिवर्तन सारणी

**संकेत:**
* **X** - यह **1** या **0** कुछ भी हो,
* **Q<sub>t</sub>** - पिछली अवस्था (स्टेट),
* **Q<sub>t+1</sub>** - वर्तमान अवस्था।

## सन्दर्भ

श्रेणी:आंकिक एलेक्ट्रॉनिकी
श्रेणी:संगणक स्मृति
श्रेणी:आंकिक परिपथ
श्रेणी:तर्कद्वार
श्रेणी:इलेक्ट्रॉनिक्स
सारणी, मध्य प्रदेश

**सारणी** (Sarni) भारत के मध्य प्रदेश राज्य के बैतूल ज़िले में स्थित एक नगर है।

## विवरण
सारणी भोपाल के दक्षिण में लगभग २०० किमी और नागपुर के उत्तर में लगभग २२५ किमी की दूरी पर स्थित है। यहाँ पर मध्य प्रदेश का सबसे बड़ा ऊर्जा संयंत्र स्थित है जो मध्य प्रदेश में उत्पादित सम्पूर्ण विद्युत ऊर्जा का लगभग ७०% है। इसकी कुल क्षमता ११४२ मेगावाट है। एक ५०० मेगावाट का नया संयत्र भी बनना चालू हो गया है। पाथाखेड़ा सारणी का उपनगर है।

## इन्हें भी देखें
* बैतूल ज़िला

## सन्दर्भ

श्रेणी:मध्य प्रदेश के शहर
श्रेणी:बैतूल ज़िला
श्रेणी:बैतूल ज़िले के नगर
पिरिक जीत

[thumb|प्राचीन यूनान के राजा पिरस [रोमन साम्राज्य से दो बारी जीते तो, लेकिन यह जीतें उन्हें भारी पड़ीं]]
किसी मुक़ाबले में **पिरिक जीत** (अंग्रेजी: Pyrrhic victory, पिरिक विक्ट्री) ऐसी जीत को कहा जाता है जिसको पाने के लिए विजेता को इतनी भारी हानि उठानी पड़े कि वास्तव में यह असली जीत ही न हो। यह आधुनिक भाषा में एक सूत्रवाक्य बन चुका है जिसका अर्थ है "ऐसी जीत जो ली तो जा सकती है, लेकिन अपने ही भले के लिए लेनी नहीं चाहिए।"

## शब्दोत्पत्ति
माना जाता है कि "पिरिक जीत" का नाम प्राचीन यूनान और अल्बानिया के सीमावर्ती इलाके में स्थित इपायरस क्षेत्र के राजा पिरस (Pyrrhus, यूनानी: Πύρρος) पर रखा गया। इनकी रोमन साम्राज्य की फ़ौजों से सन् २८० ईसापूर्व में हेराक्लेया में और आस्क्युलम में २७९ ईसापूर्व में दो युद्ध हुए जिनमें यह विजयी रहे। हालांकि दोनों युद्धों में पिरिक सेना की मृतों से अधिक रोमन सेना के मृत थे, फिर भी रोमन सेना पिरस की सेना से कई गुना बड़ी थी और इन हारों के बावजूद उन्हें अंत में पराजित करने में सक्षम थी। कहा जाता है कि जब किसी ने राजा पिरस को उनकी जीत पर मुबारक दी तो उन्होंने कहा कि "अगर हम रोमनों से एक और युद्ध जीत गए, तो हम पूरी तरह बरबाद हो जाएँगे।"

## प्रयोग का उदाहरण
कई आधुनिक युद्धों के सन्दर्भ में इस सूत्रवाक्य का प्रयोग हुआ है। मिसाल के लिए भूतपूर्व अमेरिकी राष्ट्रपति जॉर्ज वॉकर बुश द्वारा आरम्भ किये गए सन् २००३ के इराक़ युद्ध में औपचारिक रूप से तो अमेरिका की जीत हुई क्योंकि उनके मुख्य प्रतिद्वंदी, इराक़ के भूतपूर्व शासक सद्दाम हुसैन, की सेनाएँ हार गई और स्वयं सद्दाम हुसैन को फांसी मिली। फिर भी युद्ध में औपचारिक जीत के बाद अमेरिका की सेनाएँ इराक़ में गृह युद्ध और विद्रोहों में फँस गई और सन् २०११ तक ४,५०० से भी अधिक अमेरिकी सैनिक अपनी जानें खो चुके थे। इस स्थिति को राष्ट्रपति बुश की नीतियों के आलोचकों ने "पिरिक जीत" बुलाया है।

## इन्हें भी देखें
* सूत्रवाक्य
* प्राचीन यूनान
* रोमन साम्राज्य

## सन्दर्भ


श्रेणी:सूत्रवाक्य
श्रेणी:सैन्य पारिभाषिकी
श्रेणी:हिन्दी विकि डीवीडी परियोजना
श्रेणी:सैन्य रणनीति
अधिकारों का विधेयक

**अधिकारों का विधेयक** या **अधिकारों का घोषणापत्र** अथवा **डिक्लेरेशन/बिल ऑफ़ राइट्स** का बोध इनमें से किन्ही एक ऐतिहासिक दस्तावेसों से हो सकता है:

*अधिकारों का घोषणापत्र (*डिक्लेरेशन ऑफ़ राइट्स*) १६८९ का एक दस्तावेज, जिसे एक भाषण के तौरपर दिया गया, जिसने इंग्लैंड के नागरिकों के अधिकारों की घोषणा की
*अधिकार विधेयक (*बिल ऑफ़ राइट्स*), इंग्लैंड की संसद द्वारा पारित अधिकारों का बिल, कई बार संशोधित किया गया
*अमेरिकी अधिकार विधेयक १७८९ (*यूनाइटेड स्टेट्स बिल ऑफ़ राइट्स*), 1789 में लिखा गया, 1791 की पुष्टि की गई
*पुरुष एवं नागरिक अधिकार घोषणापत्र 1789 का फ्रांसीसी दस्तावेज
**दूसरा बिल ऑफ राइट्स*, 1944 में संयुक्त राज्य अमेरिका के राष्ट्रपति फ्रैंकलिन डी रूजवेल्ट द्वारा  प्रस्ताव
*मानव अधिकारों की सार्वभौमिक घोषणा, 1948 संयुक्त राष्ट्र दस्तावेज़
*कनाडाई बिल ऑफ राइट्स, 1960 में कनाडाई संसद का एक अधिनियम
*अंतर्राष्ट्रीय मानवाधिकार विधेयक, 1976 संयुक्त राष्ट्र दस्तावेज़
*1982 के कनाडाई संविधान में कनाडाई *चार्टर ऑफ राइट्स एंड फ्रीडम*
**न्यूजीलैंड बिल ऑफ राइट्स एक्ट* 1990

श्रेणी:बहुविकल्पी शब्द
मोर्चा (1980 फ़िल्म)

***मोर्चा*** (अंग्रेजी: Front/Position) 1980 में गोपीकृष्ण ग्लोबल एंटरटैनर्स हेतु राकेश निर्मित एवं रविकान्त नगैच निर्देशित हिंदी भाषा की फ़िल्म है| इस फ़िल्म के प्रमुख कलाकार रवि बहल, अरुणा ईरानी, चन्द्रशेखर, जगदीप, जयश्री टी, मैक मोहन, शक्ति कपूर व सुरेश ओबेरॉय है| इसमें संगीत बप्पी लाहिड़ी ने दिया तथा गीत रमेश पंत व फारुख़ क़ैसर ने लिखे है|

## संक्षेप
## चरित्र
## मुख्य कलाकार
* रवि बहल
* अरुणा ईरानी
* अम्मी महेंद्र
* अनीता
* गणेश
* चन्द्रशेखर
* जगदीप
* जयश्री टी
* थॉमस ली
* पांडे
* प्रेम बेदी
* प्रेम कुमार
* महिंद्रम
* माला जग्गी
* मैक मोहन
* रम्मी
* विजय भानु
* शाहजहाँ
* शक्ति कपूर
* सुरेश ओबेरॉय

## दल
* *निर्देशन* &mdash; रविकान्त नगैच
* *कथा* &mdash; रमेश पंत
* *निर्माण* &mdash; राकेश
* *निर्माण संस्था* &mdash; गोपीकृष्ण ग्लोबल एंटरटैनर्स
* *संपादन* &mdash; श्याम मुख़र्जी
* *छायांकन* &mdash; रविकान्त नगैच
* *वस्त्राभिकल्पन* &mdash; मणि राबड़ी
* *युद्धकला निर्देशन* &mdash; बी. नागराजन
* *नृत्य निर्देशन* &mdash; ऑस्कर विजय, हीरालाल, राजू नायडू
* *संगीत निर्देशन* &mdash; बप्पी लाहिड़ी
* *गीत* &mdash; रमेश पंत, फारुख़ क़ैसर
* *पार्श्वगायन* &mdash; एनेट पिंटो, बप्पी लाहिड़ी, चन्द्राणी मुखर्जी, प्रीती उत्तम सिंह, उषा मंगेशकर

## संगीत
सभी गीत के संगीत बप्पी लाहिड़ी ने दिया है|

## रोचक तथ्य
## परिणाम
### बौक्स ऑफिस
### समीक्षाएँ
## नामांकन और पुरस्कार
## सन्दर्भ

## बाहरी कड़ियाँ
* 

श्रेणी:बॉलीवुड
श्रेणी:1980 में बनी हिन्दी फ़िल्म
श्रेणी:भारतीय फ़िल्में
श्रेणी:हिन्दी फ़िल्में
जैव भूगोल

**जैव भूगोल**, विभिन्न जीवधारियों और प्रजातियों के भूस्थानिक वितरण, स्थानिक वितरण के कारण और वितरण के प्रतिरूपों और उनमें समय के सापेक्ष होने वाले बदलावों का अध्ययन करता है। जैव भूगोल का उद्देश्य किसी जीव के आवास का प्रकटन, किसी प्रजाति की जनसंख्या का आकलन और यह पता लगाना है।

## परिचय
भौगोलिक क्षेत्रों में प्रजातियों के वितरण के पैटर्न को आमतौर पर ऐतिहासिक कारकों के संयोजन के माध्यम से समझाया जा सकता है जैसे कि: वैश्वीकरण, विलुप्त होने, महाद्वीपीय बहाव, और हिमाच्छादन प्रजातियों के भौगोलिक वितरण को देखकर, हम समुद्र के स्तर, नदी मार्गों, निवास स्थान, और नदी के कब्जे में संबंधित विविधताओं को देख सकते हैं। इसके अतिरिक्त, यह विज्ञान भू-भौगोलिक क्षेत्रों और अलगाव की भौगोलिक बाधाओं और साथ ही उपलब्ध पारिस्थितिक तंत्र ऊर्जा आपूर्ति को भी समझता है।

पारिस्थितिकीय परिवर्तनों की अवधि में, जीवविज्ञान में पौधे और पशु प्रजातियों के अध्ययन में शामिल हैं: उनके पिछले और / या वर्तमान जीवित रीफ्यूगियम निवास; उनकी अंतरिम रहने वाली साइटें; और / या उनके अस्तित्व वाले लोकेल। [9] जैसा कि लेखक डेविड किमामैन ने कहा था, "... जीवनी विज्ञान से अधिक पूछता है कि कौन सी प्रजातियां हैं और कहां हैं? यह भी क्यों पूछता है? और, कभी-कभी ज्यादा महत्वपूर्ण क्यों है, क्यों नहीं?" [10]

आधुनिक जीवविज्ञान अक्सर जीवों के वितरण को प्रभावित करने वाले कारकों को समझने के लिए, भौगोलिक सूचना प्रणाली (जीआईएस) का इस्तेमाल करते हैं, और जीव वितरण में भविष्य के रुझानों की भविष्यवाणी करते हैं। [11] अक्सर गणितीय मॉडल और जीआईएस उन पारिस्थितिक समस्याओं को हल करने के लिए कार्यरत हैं जो उनके लिए स्थानिक पहलू हैं। [12]

जीवविज्ञान दुनिया के द्वीपों पर सबसे अधिक ध्यानपूर्वक मनाया जाता है। ये आवास अक्सर अध्ययन के अधिक प्रबंधनीय क्षेत्रों होते हैं क्योंकि वे मुख्य भूमि पर बड़े पारिस्थितिक तंत्र से अधिक घनीभूत होते हैं। [13] द्वीप समूह भी आदर्श स्थान हैं क्योंकि वे वैज्ञानिकों को आश्रयों को देखने की इजाजत देते हैं कि नई आक्रामक प्रजातियों ने हाल ही में उपनिवेश किया है और वे देख सकते हैं कि वे पूरे द्वीप में कैसे फैले हुए हैं और इसे बदल सकते हैं। वे फिर से इसी तरह के लेकिन अधिक जटिल मुख्य भूमि निवास के लिए अपनी समझ लागू कर सकते हैं द्वीपों को उनके बायोम में बहुत ही विविधता है, जो कि उष्णकटिबंधीय से आर्कटिक जलवायु तक है। निवास में यह विविधता दुनिया के विभिन्न हिस्सों में प्रजातियों के अध्ययन की एक विस्तृत श्रृंखला के लिए अनुमति देता है।

एक वैज्ञानिक जो इन भौगोलिक स्थानों के महत्व को पहचाना था, चार्ल्स डार्विन ने, जिसने अपनी पत्रिका "द जूलॉजी ऑफ़ आर्किपेलगोस्स में अच्छी तरह से लायक परीक्षा" में टिप्पणी की थी। [13] प्रजातियों की उत्पत्ति पर दो अध्याय भौगोलिक वितरण के लिए समर्पित थे।

## इतिहास
पौधे एवं जन्तुओं की प्रजातियों की भौमिकय कालों के संदर्भ में उद्भवन की प्रकृति एवं प्रकियाओं प्रजातियों के विसरण वितरण तथा विलोपन के अध्ययन को ऐतिहासिक जैव भुगोल कहते हैं।

## सन्दर्भ

श्रेणी:भौतिक भूगोल
श्रेणी:पर्यावरण भूगोल
श्रेणी:पर्यावरण
श्रेणी:पारिस्थितिकी
श्रेणी:संधारणीय विकास
श्रेणी:भूगोल की शाखायें
अनुक्रमिक लॉजिक

आंकिक परिपथों के संदर्भ में उन लॉजिक परिपथों को **अनुक्रमिक लॉजिक** (sequential logic) कहते हैं जिनका आउटपुट केवल वर्तमान इनपुटों पर ही निर्भर नहीं करता बल्कि इनपुट की पूर्व स्थितियों पर भी निर्भर करता है। फ्लिप-फ्लॉप इसका सबसे सरल उदाहरण है। ध्यातव्य है कि कम्बिनेशनल लॉजिकों (combinational logic) का आउटपुट केवल उनके इनपुटों की वर्तमान स्थितियों से ही निर्धारित होता है **न कि** उनके इनपुट की पूर्व स्थितियों से।

उपर्युक्त बात को यों भी कह सकते हैं कि अनुक्रमिक लॉजिक में स्मृति (memory) का गुण पाया जाता है (क्योंकि आउटपुट पिछली बातों से भी प्रभावित है।)
इसलिये अनुक्रमिक लॉजिक का उपयोग संगणक स्मृति बनाने, अन्य प्रकार के देरी (delay) करने वाले तथा भंडारण करने वाले अवयवों के निर्माण, तथा सीमित अवस्था मशीन (finite state machines) के निर्माण के लिये किया जाता है। व्यवहार में आने वाली अधिकांश आंकिक परिपथों में कम्बिनेशनल तथा सेक्वेंशियल लॉजिक का मिश्रण होता है (केवल एक ही प्रकार के परिपथ से काम नहीं चलता)।

अनुक्रमिक लॉजिक परिपथों से दो तरह के सीमित अवस्था मशीन बनाये जा सकते हैं-

* **मूर मशीन** (Moore machine): आउटपुट केवल आन्तरिक अवस्थाओं (internal state) पर निर्भर करता है। (आन्तरिक अवस्था केवल क्लॉक के एज़ (clock edge) पर बदल सकती है; इसलिये आउटपुट भी केवल क्लॉक के छोर पर ही बदलती है।)
* **मीली मशीन** (Mealy machine): आउटपुट केवल आनतरिक अवस्थाओं पर ही निर्भर नहीं होता बल्कि इनपुट (अर्थात बाहरी घटनाओं) पर भी निर्भर करता है।

कार्य करने के अनुसार आंकिक परिपथों को सिन्क्रोनस (synchronous) और असिन्क्रोनस (asynchronous) नाम की दो श्रेणियों में बांटा गया है।

## इन्हें भी देखें
* संयोजन तर्क (combinational logic)

श्रेणी:डिजिटल इलेक्ट्रॉनिकी
श्रेणी:आटोमेटा सिद्धांत
अवस्था आरेख

300px|right|thumb|यह अवस्था आरेख एक ऐसे दरवाजे का है जिसे केवल खोला या बन्द किया जा सकता है; इसकी कोई अन्य अवस्था नहीं है। 
**अवस्था आरेख** या 'स्थिति आरेख' या 'स्टेट डायग्राम' (state diagram) आंकिक एलेक्ट्रॉनिकी, संगणक विज्ञान एवं संबन्धित क्षेत्रों में प्रयुक्त एक महत्वपूर्ण आरेख है जो किसी लॉजिकल प्रणाली की एक अवस्था से दूसरी अवस्था में जाने की शर्तों आदि को प्रदर्शित करती है। इसके लिये जरूरी है कि संबन्धित प्रणाली सीमित अवस्थाओं वाली हो। अवस्था आरेख के कई रूप हैं और उनमें थोड़ा-बहुत अन्तर होता है।

## अवस्था आरेख और फ्लो-चार्ट की तुलना
प्रायः अवस्था आरेख से नवपरिचितों को स्टेट डायग्राम और फ्लो-चार्ट में भ्रम हो जाता है। नीचे के चित्र में दोनों की तुलना दी गयी है। स्टेट मशीन की क्रियाएं किन्हीं स्पष्ट घटनाओं के कारण होती हैं जबकि फ्लो-चार्ट में एक काम समाप्त होने पर दूसरा काम स्वतः आरम्भ हो जाता है।

center|500px|thumb|अवस्था आरेख तथा फ्लो-चार्ट

स्वरूप की दृष्टि से भी दोनों में अन्तर है। अवस्था आरेख में 'चाँप' (arcs) प्रसंस्करण या ट्रांजिशन (transitions) को निरूपित करते हैं जबकि फ्लो-चार्टों में प्रसंस्करण खानों (vertices) से संबन्धित है। जब तक कोई घटना नहीं होती तब तक स्टेट मशीन निष्क्रिय (idle) बनी रहती है जबकि किसी 'नोड' में स्थित होने पर फ्लो-चार्ट अपने काम में व्यस्त रहती है।

## बाहरी कड़ियाँ
* Introduction to UML 2 State Machine Diagrams by Scott W. Ambler
* UML 2 State Machine Diagram Guidelines by Scott W. Ambler
* Intelliwizard - UML StateWizard - A ClassWizard-like round-trip UML dynamic modeling/development framework and tool running in popular IDEs under open-source license.

श्रेणी:आरेख
श्रेणी:लॉजिक डिजाइन
सार्वत्रिक वितरण

जीव-भूगोल में, किसी वर्गक (टैक्सोन) के वितरण को, **सार्वत्रिक वितरण** तब कहा जाता है यदि, इसका जीव-भौगोलिक क्षेत्र विश्वव्यापी या विश्व के अधिकतर हिस्सों के उपयुक्त पर्यावासों में हो। उदाहरण के लिए, व्हेल का वितरण, सार्वत्रिक वितरण है, क्योंकि यह दुनिया के लगभग सभी महासागरों में पाई जाती है। अन्य उदाहरणों में मनुष्य, लाइकेन प्रजाति *[[पार्मेलिया सुलकाटा]]* और मोलस्क वंश *माइटिलस* शामिल हैं। सार्वत्रिक वितरण का कारण पर्यावरण सह्य-सीमाओं का व्यापक क्षेत्र, या विकास के लिए आवश्यक समय से अधिक तेजी से हुआ फैलाव हो सकता है।

## इन्हें भी देखें
* तत्रस्थता

## सन्दर्भ

*
श्रेणी:जैव भूगोल
श्मिट का ट्रिगर

200px|right|thumb|श्मिट ट्रिगर का चिह्न 
200px|right|thumb|साधारण कम्परेटर '''(A)''' तथा श्मिट ट्रिगर '''(B)''' के आउटपुट का अन्तर देखिये
एलेक्ट्रॉनिकी में **श्मिट ट्रिगर** (Schmitt trigger) धनात्मक पुनर्भरण से युक्त, तथा लूप लब्धि > 1 वाले, देहली परिपथों (threshold circuits) का एक सामान्य नाम है। इसके नाम में 'ट्रिगर' शब्द आने का कारण यह है कि आउटपुट का मान तब तक नहीं बदलता जब तक इनपुट में इतना बदलाव न आ जाय जो आउटपुट को बदलने के लिये पर्याप्त हो। वास्तव में इसमें एक हिस्टेरिसिस होता है जो स्मृति का ही एक रूप है; अतः यह लैच का काम भी कर सकता है। इसलिये श्मिट ट्रिगर परिपथ को लैच में बदला जा सकता है और लैच को श्मिट ट्रिगर में।

श्मिट ट्रिगर युक्तियों को ओपेन-लूप कॉनफिगरेशन में न्वायज इम्मुनिटी (रव अग्राहिता) के लिये इस्तेमल करते हैं। इसके अलावा इनमें ऋणात्मक फीडबैक डालकर 'बाइस्टेबल रेगुलेटर', त्रिभुज/वर्ग तरंग जनित्र (triangle/square wave generators) आदि बनाये जा सकते हैं।

## ऑपरेशनल एम्लिफायर की सहायता से श्मिट ट्रिगर
200px|right|thumb|ऑप-एम्प में पॉजिटिव फीडबैक देकर श्मिट-ट्रिगर बनाया गया है।

## बाहरी कड़ियाँ
* Calculator which determines the resistor values required for given thresholds

श्रेणी:डिजिटल इएलेक्ट्रॉनिकी
श्रेणी:एलेक्ट्रॉनिक परिपथ
पाउडर सक्रिय कार्बन उपचार

**पाउडर सक्रिय कार्बन उपचार (संधि) एक अपशिष्ट जल प्रौद्योगिकी में जो पाउडर सक्रिय कार्बन एक anaerobic या एरोबिक उपचार प्रणाली को जोड़ा जाता है। जैविक उपचार प्रक्रिया में कार्बन अपशिष्ट जल में विषाक्त ऑर्गेनिक्स के प्रभावों के खिलाफ एक 'बफर "के रूप में कार्य करता है। पाउडर सक्रिय कार्बन उपचार सुविधाओं में भी पीने के पानी की प्रोसेसिंग में इस्तेमाल किया, एक मौसमी आधार पर मुख्य रूप से क्रम में गंध और स्वाद Geosmin और 2-मेबा के साथ जुड़े मुद्दों जैसे पानी के साथ सौंदर्य की समस्याओं के साथ सौदा.
ऐसी प्रणाली में, जैविक उपचार और कार्बन सोखना एक एकल, synergistic उपचार कदम में संयुक्त रहे हैं। परिणाम एक प्रणाली है जो सक्रिय कीचड़ और बारीक कार्बन उपचार के विकल्प की तुलना में महत्वपूर्ण लागत में कमी प्रदान करता है। पाउडर सक्रिय कार्बन के अलावा स्थिर खराबी और सदमे लोडिंग के खिलाफ जैविक प्रणालियों, रंग और गंध नियंत्रण और निपटान लागत को कम करते हुए घुलनशील ऑर्गेनिक्स हटाने.**

**<br />**

## सन्दर्भ
विमी

**विमी** मुंबई फिल्मों की हिरोइन थी।

## परिचय
विमी एक बहुत ही खूबसूरत और आजाद खयाल महिला जो एक पंजाबी परिवार से थी, अपने परिवार के मर्जी के खिलाफ़ इन्होने कलकत्ता के एक मारवाड़ी व्यवसायी से शादी की। म्युजीसियन रवी ने विमी को मुंबई लाकर बी आर चोपड़ा से मिलाया और यही से शुरू हुआ इस महिला का फ़िल्मी सफ़र, फ़िल्म हमराज़ से। इन्होने वचन, पतंगा और आबरू जैसी बेहतरीन फ़िल्मों में काम किया लेकिन इन्हे इच्छित ख्याति नही मिली। सुन्दरता के गुमान और महात्वाकांक्षाओं ने विमी को फ़िल्मों ऐसे शॉट देने के लिए प्रेरित किया जो उस वक्त सामाजिक दायरे से बाहर थे। किन्तु फ़िर चाहत पूरी न हुई। इनके पति ने भी इस बात का विरोध किया। अंतत: इनके पति मुम्बई छोड़ कलकत्ता वापस आ गये, अत्यधिक खर्चीली जीवनशैली ने विमी को गरीब बना दिया.. विमी ने जॉली नाम के प्रोड्युसर के साथ रहने लगी, उसने भी विमी की खूबसूरती के आकर्षण में विमी का साथ किया।.लेकिन विमी फ़िल्मी दुनियां में लम्बी दौड़ नही दौड़ पाईं, आखिरकार तनाव और तंगहाली ने विमी को शराब का लती बना दिया और जॉली ने भी उनका साथ छोड़ दिया, कहते हैं विमी शराब की चाहत में वैश्यावृत्ति भी करने लगी थी, अन्तिम दिनों में सस्ती और घटिया शराब पीने के कारण वह बीमार हो रहने लगी और फ़िर एक दिन इस खूबसूरत फ़िल्मी नायिका दुनिया को अलविदा कह गयी।.लेकिन पीछे बहुत से सवाल छोड़ गयी।.कलाकारों की दुनिया में स्वार्थ, सफ़लता और धन और महात्वाकांक्षाओं के मध्य जहां इन्सानी जिन्दगी कोई मायने नही रखती, उस गन्दगी की परिणिति थी विमी का जीवन..एक सुन्दर महिला...जिसका खुद पर गरूर और सामाजिक दायरों को तोड़ने का दुस्साहस, शोहरत का दीवानापन..जिसने वास्तविक जीवन और यथार्थ को बेदखल कर दिया था विमी के जीवन से..वह जान नही पाई कौन वास्तव में उसका था कौन नही..वह मंजिल की राह पर तो थी पर मंजिल कौन सी है, कैसी है, कहां है, शायद उन्हे नही पता था। दूषित पुरूषत्व से लबा-लब भरी इस दुनिया में वह खिलौना बन गयी विमी।

### फ़िल्में
हमराज़ (1967)- मीना वर्मा की भुमिका,

आबरू (1968)-नीना सी० वर्मा 

नानक नाम जहाज है (1969)-चरणजीत कौर उर्फ चन्नी  

पंतगा (1971)-रेणु 

कहीं आर कहीं पार(1971)- डांसर प्रिंसेज

वचन (1974)-विमी रामनारायण

### बाहरी कड़ियाँ

श्रेणी:हिन्दी अभिनेत्री
श्रेणी:बॉलीवुड
श्रेणी:पंजाबी अभिनेत्री
संयोजन तर्क

डिजिटल परिपथ के संदर्भ में उन परिपथों को **संयोजन तर्क** (कंबिनेशन लॉजिक) कहते हैं जिनका आउटपुट केवल उनके वर्तमान इनपुटों पर ही निर्भर करता है, उनके पूर्व अवस्थाओं पर नहीं। ऐण्ड गेट और ऑर गेट सरल संयोजन तर्क के दो सरल उदाहरण हैं। इसके विपरीत अनुक्रमिक लॉजिक का आउटपुट उसके वर्तमान इनपुट पर निर्भर होने के साथ-साथ उसके इनपुट की पूर्व अवस्थाओं पर भी निर्भर होता है। 

**कुछ प्रमुख संयोजन तर्क :**
* डिटेक्टर
* मल्टिप्लेक्सर और डी-मल्टीप्लेक्सर
* इनकोडर और डिकोडर
* लॉजिक कम्परेटर
* योजक (Summer)
* अरिथमेटिक लॉजिक यूनिट

## संयोजन तर्क का उदाहरण
चित्र:Circuito_combinacional.svg
:F = (A \cdot B) + (C \cdot D)

## लॉजिक सूत्र न्यूनीकरण
कम्बिनेशनल लॉजिक का न्यूनीकरण और सरलीकरण नीचे दिये दिये गये सूत्रों का उपयोग करके किया जा सकता है। तर्क फलनों का न्यूनीकरण (minimization) करने से फलन सरल बन जाते हैं और उनको बनाना (realization) आसान हो जाता है। परिपथ का आकार छोटा हो जाता है। परिपथ कुछ तेज गति वाला भी बन जाता है क्योंकि कम गेटों के उपयोग से देरी भी कम होती है।

:  (A + B) \cdot (A + C) = A + (B \cdot C), \quad (A \cdot B) + (A \cdot C) = A \cdot (B + C);

:  A + (A \cdot B) = A, \quad A \cdot (A + B) = A;

: A + (\lnot A \cdot B) = A + B,\quad A \cdot(\lnot A + B) = A \cdot B;

:  (A + B)\cdot(\lnot A + B)=B, \quad (A \cdot B) + (\lnot A \cdot B)=B.

:  (A \cdot B) + (\lnot A \cdot B) + (B \cdot C) = (A \cdot B) + (\lnot A \cdot B);

## इन्हें भी देखें
* अनुक्रमिक लॉजिक
* डिजिटल प्रणाली
* मल्टीप्लेक्सर 

श्रेणी:डिजिटल एलेक्ट्रॉनिकी
नबाती

[thumb|सीरिया के [बुसरा अल शाम क़स्बे में आज तक खड़े नबाती स्तम्भ]]
**नबाती** या **नबाताई** (अरबी: , अल-अनबात; अंग्रेजी: Nabatean, नैबटीयन) प्राचीन काल में दक्षिणी जोर्डन, सीरिया और लेबनान और अरबी प्रायद्वीप के उत्तरी भाग में बसने वाली एक जाति थी। उन्होंने इस क्षेत्र में व्यापार पर आधारित संस्कृति विकसित की, जिसके केंद्र रेगिस्तान में जगह-जगह पर स्थित नख़लिस्तान (ओएसिस) थे। रोमन साम्राज्य के सम्राट त्राजान (Trajan, ५३ ईसवी - ११७ ईसवी) ने नबाती इलाकों पर आक्रमण करके इन्हें पराजित कर दिया और इनका विलय अपने साम्राज्य में कर लिया। समय के साथ-साथ नबाती पहचान हमेशा के लिए लुप्त हो गई। उनके द्वारा लिखित शिलालेख और निर्मित इमारतों के खंडर कई जगह मिलते हैं, जिनमें सब से मशहूर जोर्डन में स्थित पेत्रा का ऐतिहासिक नगर है।

## इन्हें भी देखें
* हत्ती लोग
* पेत्रा
* त्राजान
* मादाइन सालेह
* नाबातियन साम्राज्य

श्रेणी:इस्लाम-पूर्व अरब
श्रेणी:अरब इतिहास
श्रेणी:मध्य पूर्व की प्राचीन जातियाँ
श्रेणी:विलुप्त मानव जातियाँ
श्रेणी:सामीती लोग
श्रेणी:हिन्दी विकि डीवीडी परियोजना
त्राजान

thumb|त्राजान
**त्राजान** (लातिनी: Marcus Ulpius Nerva Trajanus Augustus, मार्कस उल्पियस नर्वा त्राजानस औगस्तस, जन्म: १८ सितम्बर ५३, मृत्यु: ९ अगस्त ११७) सन् ९८ ईसवी से लेकर ११७ ईसवी तक रोमन साम्राज्य का सम्राट था। सन् ८९ ई॰ में, जब वह स्पेन में रोमन सेना का सिपहसालार था, उसने उस समय के सम्राट (Domitian, दोमितीयन) के विरुद्ध उठे एक विद्रोह को कुचलने में सहायता की थी। दोमितीयन के बाद एक नर्वा (Nerva) नामक निःसंतान सांसद सम्राट बना लेकिन वह सेना को अप्रिय निकला। उसी के रक्षकों ने विद्रोह कर के उसे त्राजान को अपना गोद-लिया पुत्र बनाने पर मजबूर किया, क्योंकि त्राजान सेना को पसंद था। नर्वा का २७ जनवरी ९८ को देहांत हो गया और तब ताज त्राजान को गया।

त्राजान ने अपने राजकाल में रोम में बहुत से निर्माण करवाए, जिनमें से कई अभी तक खड़े हैं, जैसे की त्राजान का स्तम्भ (इतालवी: Colonna Traiana), त्राजान का बाज़ार (Mercati di Traiano) और त्राजान का सभास्थल (Forum Traiani)। अपने राज के आरम्भ में ही उसने मध्य पूर्व के नबाती राज्य को परास्त करके उसका रोमन साम्राज्य में विलय कर लिया। उसने आधुनिक रोमानिया के भी कई क्षेत्रों पर क़ब्ज़ा किया, जो वहाँ सोने की कई खाने होने से रोम के लिए बहुत लाभदायक रहा। उसकी सेनाओं ने आर्मीनिया और मेसोपोटामिया के कई भागों को भी रोम के साम्राज्य में शामिल कर लिया। उसके अभियानों से रोमन साम्राज्य का क्षेत्रफल अपनी चरम सीमा पर पहुँच गया। सन् ११७ में रोम की तरफ़ लौटते हुए त्राजान की तबियत ख़राब हुई और एक दौरा पड़ने से उसकी मृत्यु हो गई। रोम की संसद ने उसके मरणोपरांत उसे एक देवता घोषित कर दिया और उसकी अस्तियों को त्राजान के स्तम्भ के नीचे दफ़ना दिया गया। उसके बाद राज की बागडोर उसके गोद-लिए पुत्र हेड्रियन (Hadrian) ने संभाली।

समय के साथ त्राजान की ख्याति बनी रही। उसके बाद हर नया सम्राट चुनने पर रोम की संसद उसे "औगस्तस से अधिक भाग्य पाओ और त्राजान से अच्छे बनो" (felicior Augusto, melior Traiano) का आशीर्वाद देने लगी।

## इन्हें भी देखें
* रोमन साम्राज्य

## सन्दर्भ


श्रेणी:रोम के सम्राट
श्रेणी:यूरोप का इतिहास
श्रेणी:हिन्दी विकि डीवीडी परियोजना